# Úradný vestník C 105A/4. a

| | ISSN 1977-1037 |
| --- | --- |
| Úradný vestník
  Európskej únie | C 105A |
| | |
| Slovenské vydanie | Informácie a oznámenia | Ročník 604. apríla 2017 |

ISSN 1977-1037

Úradný vestník

Európskej únie

C 105A

Slovenské vydanie

Informácie a oznámenia

Ročník 604. apríla 2017

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2017/C 105 A/01 | Generálne riaditeľstvo pre informatiku (DIGIT) Oznámenie o voľnom pracovnom mieste na pozíciu riaditeľa (AD 14) Luxemburg (Článok 29 ods. 2 služobného poriadku) COM/2017/10372 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Európska komisia

2017/C 105 A/01

Generálne riaditeľstvo pre informatiku (DIGIT) Oznámenie o voľnom pracovnom mieste na pozíciu riaditeľa (AD 14) Luxemburg (Článok 29 ods. 2 služobného poriadku) COM/2017/10372

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 4.4.2017 | SK | Úradný vestník Európskej únie | CA 105/1 |
| --- | --- | --- | --- |

4.4.2017

SK

Úradný vestník Európskej únie

CA 105/1

---

Generálne riaditeľstvo pre informatiku (DIGIT)

Oznámenie o voľnom pracovnom mieste na pozíciu riaditeľa (AD 14) Luxemburg

(Článok 29 ods. 2 služobného poriadku)

COM/2017/10372

(2017/C 105 A/01)

Kto sme

Generálne riaditeľstvo Európskej komisie pre informatiku (GR DIGIT) (https://ec.europa.eu/info/departments/informatics_sk) zodpovedá za riadenie a koordináciu informačných a telekomunikačných technológií pre útvary Komisie, a najmä za identifikáciu, tvorbu a implementáciu moderných a dynamických vízií a stratégií podnikových informačných technológií, ktoré sú plne v súlade so všeobecnými prioritami Komisie, a to v úzkej spolupráci so štruktúrami správy informačných technológií.

DIGIT je v súčasnosti v procese reorganizácie, ktorá sa má zavŕšiť na jar roku 2017 a ktorou sa zmení organizačná štruktúra úradu a zahrnie nové riaditeľstvo D „Digitálne služby“. Riaditeľ riaditeľstva D bude zodpovedný za digitálne služby pre orgány verejnej správy v členských štátoch. Predovšetkým bude viesť tvorbu digitálneho piliera (v úzkej spolupráci s GR CONNECT) a podporovať pozitívnu dynamiku s cieľom prilákať talenty do Luxemburgu v kľúčových podnikateľských a politických oblastiach. Vychádzajúc z výsledkov dosiahnutých v rámci programu ISA sa nové riaditeľstvo D bude zameriavať na témy, ako sú veľké dáta (big data), analýza údajov, štandardizácia, metaúdaje (D1), rámce interoperability, cezhraničné a medzisektorové verejné služby pre verejnú správu, podnikateľské subjekty a občania (D2) a transeurópske služby (D3).

Čo ponúkame

Úlohou riaditeľa GR DIGIT je zabezpečovať celkovú strategickú orientáciu a riadenie riaditeľstva s osobitnou zodpovednosťou za progresívne iniciatívy a opatrenia v rámci stanovenom vo vyhlásení o poslaní generálneho riaditeľstva a v jeho ročnom pracovnom programe.

Tím tvorcov digitálneho piliera: Malý tím, podriadený priamo riaditeľovi, bude zodpovedať za vytvorenie a rozvoj digitálneho piliera v Luxemburgu v časovom horizonte do roku 2020. Digitálny pilier sa bude vypracúvať v úzkej spolupráci s GR CONNECT a inými vedúcimi GR, ako je OP, ESTAT a JRC. Riaditeľstvo v tejto súvislosti prevezme vedúcu úlohu v úsilí o to, aby sa Komisia stala hybnou silou rastu v oblasti digitálnych služieb v Európe posilnením pozície Luxemburgu ako platformy pre digitálne inovácie v oblasti vysokovýkonnej infraštruktúry IT, nástrojov na správu a analýzu veľkých dát, modernizácie verejného sektora a informačno-technologických riešení.

Jeden útvar v rámci riaditeľstva bude zodpovedný za rozvoj a integráciu čoraz atraktívnejšej oblasti súvisiacej s analýzou dát, informáciami a riadením poznatkov (vrátane nástrojov spolupráce), najmä pokiaľ ide o veľké dáta, a to tak pre Komisiu, ako aj pre verejný sektor. Ide o novú oblasť s vysokým potenciálom, ktorá sa vybuduje zlúčením existujúcich kapacít. Bude si to vyžadovať úzku spoluprácu s externými a internými zainteresovanými stranami v Komisii, ako aj intenzívnu spoluprácu s GR CONNECT.

Riaditeľ bude viesť aj program ISA2 (http://ec.europa.eu/isa/), ktorý uľahčuje efektívnu cezhraničnú a medzisektorovú výmenu informácií medzi orgánmi verejnej správy v členských štátoch. Program ISA prispieva k činnostiam Komisie v rámci elektronickej verejnej správy, ktorých cieľom je dosiahnuť efektívnosť vďaka novým, inovatívnym a efektívnejším digitálnym službám v rámci jednotného digitálneho trhu.

Riaditeľ predsedá koordinačnej skupine ISA2 a vedie tvorbu politiky interoperability, komunikáciu o nej a jej vykonávanie v súčinnosti s orgánmi verejnej správy členských štátov.

Oddelenie pre transeurópske systémy bude zodpovedať za bezpečné a ľahko dostupné poskytovanie sieťovej služby TESTA-ng („Trans European Services for Telematics between Administrations“), ktorá predstavuje nosný systém v rámci európskej siete na výmenu údajov medzi širokou škálou orgánov verejnej správy.

Sieť využíva internetové protokoly (IP) s cieľom zabezpečiť všeobecný dosah, ale Európska komisia ju prevádzkuje oddelene od internetu. Popri poskytovaní zaručenej výkonnosti a vysokej úrovne bezpečnosti má navyše prepojenie so všetkými inštitúciami EÚ a národnými sieťami. Slúži na výmenu neutajovaných, ale aj utajovaných informácií.

Riaditeľ zastupuje Generálne riaditeľstvo na externých aj interných podujatiach súvisiacich s činnosťou riaditeľstva.

Má sídlo v Luxemburgu, rovnako ako väčšina útvarov, ktoré vedie.

Koho hľadáme

Táto práca si vyžaduje:

| — | schopnosť rozvíjať a udržiavať vynikajúce vzťahy s inými útvarmi v Komisii, ako aj s inými inštitúciami, ďalšími európskymi orgánmi a vnútroštátnymi správnymi orgánmi; schopnosť formulovať spolu s orgánmi členských štátov stratégie pre cezhraničnú a medzisektorovú interoperabilitu digitálnych služieb a podnikať nadväzujúce kroky, |
| --- | --- |

—

schopnosť rozvíjať a udržiavať vynikajúce vzťahy s inými útvarmi v Komisii, ako aj s inými inštitúciami, ďalšími európskymi orgánmi a vnútroštátnymi správnymi orgánmi; schopnosť formulovať spolu s orgánmi členských štátov stratégie pre cezhraničnú a medzisektorovú interoperabilitu digitálnych služieb a podnikať nadväzujúce kroky,

| — | autoritu a charizmu potrebnú na riadenie a motivovanie veľkého, neustále sa meniaceho tímu vysokokvalifikovaných odborníkov v oblasti IT a administratívy; vynikajúce riadiace zručnosti a schopnosť viesť organizáciu zameranú na poskytovanie služieb v multikultúrnom prostredí; preukázateľné schopnosti a skúsenosti, aby riaditeľ rozumel výzvam, ktorým čelia veľké organizácie pri navrhovaní, vývoji a rozvoji podnikových informačných systémov v súlade s potrebami podniku, |
| --- | --- |

—

autoritu a charizmu potrebnú na riadenie a motivovanie veľkého, neustále sa meniaceho tímu vysokokvalifikovaných odborníkov v oblasti IT a administratívy; vynikajúce riadiace zručnosti a schopnosť viesť organizáciu zameranú na poskytovanie služieb v multikultúrnom prostredí; preukázateľné schopnosti a skúsenosti, aby riaditeľ rozumel výzvam, ktorým čelia veľké organizácie pri navrhovaní, vývoji a rozvoji podnikových informačných systémov v súlade s potrebami podniku,

| — | preukázateľné skúsenosti v oblasti účinného plánovania a riadenia ľudských zdrojov (vo veľkých tímoch) a rozpočtových prostriedkov |
| --- | --- |

—

preukázateľné skúsenosti v oblasti účinného plánovania a riadenia ľudských zdrojov (vo veľkých tímoch) a rozpočtových prostriedkov

| — | výborné komunikačné a medziľudské schopnosti, |
| --- | --- |

—

výborné komunikačné a medziľudské schopnosti,

| — | schopnosť nadväzovať a podporovať partnerstvá s vrcholovým manažmentom Komisie nevyhnutné na využitie potenciálu informačných technológií pri modernizácii inštitúcie, |
| --- | --- |

—

schopnosť nadväzovať a podporovať partnerstvá s vrcholovým manažmentom Komisie nevyhnutné na využitie potenciálu informačných technológií pri modernizácii inštitúcie,

| — | preukázané znalosti a praktické skúsenosti v oblasti riadenia veľkých projektov vrátane architektúry, plánovania, riadenia projektov a kontroly kvality výsledkov, |
| --- | --- |

—

preukázané znalosti a praktické skúsenosti v oblasti riadenia veľkých projektov vrátane architektúry, plánovania, riadenia projektov a kontroly kvality výsledkov,

| — | vynikajúce analytické predpoklady, schopnosť identifikovať kľúčové otázky, rozvíjať a vytvárať strategické ciele a premietnuť ich do praktických návrhov konkrétnych krokov, |
| --- | --- |

—

vynikajúce analytické predpoklady, schopnosť identifikovať kľúčové otázky, rozvíjať a vytvárať strategické ciele a premietnuť ich do praktických návrhov konkrétnych krokov,

| — | schopnosť efektívne komunikovať s internými a externými zainteresovanými stranami. |
| --- | --- |

—

schopnosť efektívne komunikovať s internými a externými zainteresovanými stranami.

Čo musia uchádzači spĺňať (kritériá účasti)

Do výberovej fázy konania budú zaradení tí uchádzači, ktorí k dátumu uzávierky podávania prihlášok spĺňajú tieto formálne kritériá:

Štátna príslušnosť: uchádzači musia byť štátnymi príslušníkmi jedného z členských štátov Európskej únie.

Vysokoškolské vzdelanie alebo diplom: Uchádzači musia mať:

| i) | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac, |
| --- | --- |

i)

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac,

| ii) | alebo vzdelanie zodpovedajúce ukončenému vysokoškolskému štúdiu osvedčené diplomom a následnú minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte) |
| --- | --- |

ii)

alebo vzdelanie zodpovedajúce ukončenému vysokoškolskému štúdiu osvedčené diplomom a následnú minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte)

Odborná prax: uchádzači musia mať aspoň 15-ročnú postgraduálnu odbornú prax na pozícii, na ktorej sa vyžaduje uvedené vzdelanie.

Prax v riadiacej funkcii: v rámci uvedenej odbornej praxe musia mať uchádzači aspoň 5 rokov skúseností vo vysokej riadiacej funkcii (1) a mali by mať priame skúsenosti v oblasti súvisiacej s ponúkanou pozíciou,

Jazykové znalosti: Uchádzači musia mať dôkladnú znalosť jedného z úradných jazykov Európskej únie (2) a uspokojivú znalosť ďalšieho z týchto úradných jazykov. Výberové komisie počas pohovoru overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa časť pohovoru môže uskutočniť v danom ďalšom jazyku.

Veková hranica: Uchádzači by nemali mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku] (3).

Nezávislosť a vyhlásenie o záujmoch

Od uchádzačov sa pred prevzatím funkcie vyžaduje záväzné vyhlásenie, že budú konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť ich nezávislosť.

Vymenovanie a pracovné podmienky

Európska komisia vyberie a vymenuje riaditeľa v súlade s postupmi, ktoré uplatňuje pri výbere zamestnancov a ich prijímaní do pracovného pomeru (pozri aj súborný dokument o politike týkajúcej sa vyšších úradníkov (4)). V priebehu tohto výberového konania musia uchádzači pozvaní na pohovor Poradným výborom Komisie pre vymenúvanie ešte pred ním úspešne absolvovať testy v externom hodnotiacom centre.

Z praktických dôvodov a s cieľom čo najrýchlejšie zavŕšiť výberové konanie v záujme uchádzačov, ako aj predmetnej inštitúcie sa výberové konanie uskutoční iba v anglickom a/alebo vo francúzskom jazyku (5).

Plat a pracovné podmienky zodpovedajú platu a podmienkam stanoveným v Služobnom poriadku pre úradníkov Európskej únie zaradených do platovej triedy AD 14. Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Sídlom riaditeľa je Luxemburg.

Rovnosť príležitostí

Európska komisia uplatňuje aktívnu politiku rovnosti príležitostí s cieľom ešte viac zvýšiť podiel žien v riadiacich funkciách a pri podávaní prihlášok obzvlášť podporuje ženy.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, požadovanú odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na webovej stránke

https://ec.europa.eu/dgs/human-resources/seniormanagementvacancies/

a postupujte podľa pokynov týkajúcich sa jednotlivých fáz konania.

Musíte mať platnú e-mailovú adresu. Táto adresa bude slúžiť na identifikáciu vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K prihláške treba pripojiť životopis vo formáte PDF a online vyplniť motivačný list (najviac 8 000 znakov). Z praktických dôvodov a s cieľom čo najrýchlejšie zavŕšiť výberové konanie v záujme uchádzačov, ako aj predmetných inštitúcií musia byť životopis a motivačný list napísané v anglickom, vo francúzskom alebo v nemeckom jazyku.

Po dokončení online registrácie vám bude doručený e-mail: o potvrdení registrácie prihlášky. Tento e-mail: bude obsahovať aj registračné číslo, ktoré bude vaším referenčným číslom vo všetkých otázkach súvisiacich s prihláškou. Ak nedostanete potvrdzujúci e-mail:, znamená to, že prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás bude Európska komisia informovať priamo.

Ak máte zdravotné postihnutie, ktoré vám neumožňuje zaregistrovať sa online, prihlášku (životopis a motivačný list) môžete poslať doporučeným listom na túto adresu: European Commission, Directorate-General for Human Resources and Security, Unit for Senior Management & CCA, SC11 8/59, 1049 Bruxelles/Brussel, BELGIQUE/BELGIË, kde ako referenciu jasne uvediete: „Vacancy for a Director in DG DIGIT (COM/2017/10372)“, a to najneskôr v deň uzávierky registrácie, pričom rozhodujúci je dátum na poštovej pečiatke. Európska komisia bude s vami ďalej komunikovať poštou. V tomto prípade musíte k prihláške priložiť potvrdenie o vašom zdravotnom postihnutí vydané príslušným orgánom. Na osobitnom hárku papiera by ste mali zároveň uviesť prípadné osobitné opatrenia, ktoré by vám uľahčili účasť na výberovom konaní.

V prípade záujmu o viac informácií a/alebo v prípade technických problémov pošlite e-mail: na adresu: HR-SM-Vacancies@ec.europa.eu

Dátum uzávierky

Dátum uzávierky registrácie je 12. máj 2017 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný.

Ochrana osobných údajov

Komisia zabezpečí, aby osobné údaje uchádzačov boli spracované v zmysle požiadaviek nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6).

---

(1)  Uchádzači by mali aspoň v prípade týchto 5 rokov, počas ktorých nadobudli prax vo vysokej riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií; 2. počet zamestnancov, ktorých v týchto pozíciách riadili; 3. objem spravovaného rozpočtu a 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené, a počet zamestnancov rovnakého zaradenia.

(2)  http://ec.europa.eu/education/official-languages-eu-0_sk

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF

(4)  http://ec.europa.eu/civil_service/docs/official_policy_en.pdf

(5)  Výberová komisia zaistí, aby neboli zvýhodnení uchádzači, pre ktorých je jeden z týchto jazykov rodným jazykom.

(6)  Ú. v. ES L 8, 12.1.2001, s. 1.

---